Diari Oficial de la Generalitat Valenciana


Sumari del DOGV 4414, del 09-01-2003 (2002/14293)

Informació pública de l'alternativa tècnica del programa per al desenvolupament per gestió indirecta de la unitat d'execució A-3, integrada per memòria justificativa del programa, projecte d'urbanització i addenda al projecte de reparcel·lació.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14915


Organisme emissor
:   Ajuntament de Xilxes

Tipus de document
:   Anunci

Informació pública de l'alternativa tècnica del programa per al desenvolupament per gestió indirecta de la unitat d'execució A-3, integrada per memòria justificativa del programa, projecte d'urbanització i addenda al projecte de reparcel·lació. [2002/A14256]
  
El Ple de l'Ajuntament, en la sessió de data 28 de novembre de 2002, ha acordat sotmetre a informació pública l'alternativa tècnica del programa per al desenvolupament per gestió indirecta de la unitat d'execució A-3, integrada per memòria justificativa del programa, projecte d'urbanització i addenda al projecte de reparcel·lació, presentada per l'entitat mercantil Grupo Quesada Jara, SL, a l'empara del que disposa l'article 45 de la Llei 6/1994, de 15 de novembre, Reguladora de l'Activitat Urbanística.
  
Per tal d'aplicar el que disposa l'article 46.3 de l'esmentada llei, pertoca sotmetre el referit programa amb tota la documentació annexa a informació pública durant el termini de 20 dies hàbils comptadors des de l'endemà de la publicació del present anunci en el Diari Oficial de la Generalitat Valenciana.
  
Es fa constar que durant l'esmentat termini les persones interessades en l'esmentat procediment podran formular-hi qualssevol al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques, tot això en els termes i condicions de l'esmentada Llei 6/1994.
  
El present expedient administratiu junt amb la seua documentació podran ser consultats a l'Ajuntament de Xilxes, els dies hàbils i durant les hores d'atenció al públic.
  
Les al·legacions que s'hi formulen es presentaran davant de l'Ajuntament de Xilxes.
  
Així mateix, mitjançant el present anunci, segons el que preceptua l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies adés indicat. Durant l'esmentat termini podran formular-s'hi les referides proposicions a l'Ajuntament de Xilxes, de 09.00 a 14.00 hores.
  
Finalitzat el segon termini, el següent dia hàbil, llevat que siga dissabte, cas en què caldrà entendre's el dia hàbil immediat posterior, s'efectuarà l'acte d'obertura de pliques a l'Ajuntament de Xilxes, a les 13.00 hores. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant el present anunci, a més, se citen les persones propietàries afectades que puguen ser desconegudes o de les quals s'ignore el lloc per a efectuar-los la notificació, a fi que durant el termini assenyalat puguen formular-hi les al·legacions que estimen pertinents.
  
Cosa que es publica perquè se'n prenga coneixement, de conformitat amb el que disposa l'article 46 de la Llei Reguladora de l'Activitat Urbanística.